“इऐ लबदा ऐ।” इक होर जने दे मना च इक गल्ल आई। उन्ने पुछेया, “इक भापणा देने आले ने आखेया जे हिन्दू जमींदारें ते इसाई जमींदारें दे झगड़े मुक्की गे न। इनें लोकें च के कोई झगड़ा हा?” कोरन ने बी ए गल्ल पुछी, ओदे मना च बी ए सुआल उट्ठेआ हा। सैमुअल ने जवाब दित्ता “बच्चू, ए सारियां गल्लां बेकार। खेतर ते जमिए दो लिखतां करदे बड़ी तनोतनी ते झगड़ा होन्दे। पर ओ बी बख्ताबरें दे गै। दिक्खो, उस बागा दे मैथ्यू दे माधो च किन्ना मेल ऐ। गरीबें च भाएं ओ इसाई होन जां हिन्दू जां मुस्लमान कोई झगड़ा नई होन्दा ऐ।” इय्याती ने बी हामी भरी। झदड़ा पैहे आलें च गै होन्दा ऐ। जेलै अपने साझे भले दी गल्ल औंदी ऐ तां सारे इक होई जन्दे न। शड़े मैथ्यू ते माधो गै नईं, जैसप ते गोबिन्दन नायर बी, आइप ते कृष्णा पिल्ले बी।” इयां इय्याती ने केईं नाँ दस्से। ओ सारे गै पक्के साथी न जेड़े कदें अश्कै बक्ख होई गै नईं सकदे। कोरन ने सब बड़े गौरा कन्ने सुनेया। ओने अपनी रा दस्सी, “ए सब झूठ, सरोसर झूठ। औ आखना नायर इसाई गी गालीं कड्डदा ऐ ते इसाई नायर गी, पर असला च फिरके दौं गै न, इक अमीर ते दूए गरीब। उस दिन साढ़े बझिए इक अपने इसाई भ्राऊ गी पुल्स सध्दिऐ घरा दा बे-घर करी दित्ता, की जे उन्ने दुआर लेई दी रकम नई चकान होई। से जित्थें धन ते धानें दी गल्ल औंदी उत्थें जात ते बरादरी कोई नईं चलदी।”